स्पेनिश लीग : रियल मेड्रिड की जीत में रोनाल्डो की हैट्रिक  
रोनाल्डो के हैट्रिक गोल की बदौलत रियल मेड्रिड क्लब ने स्पेनिश लीग के एक मुकाबले में मालगा को हरा दिया जबकि बार्सिलोना और सेविला का मुकाबला गोलरहित बराबरी पर खत्म हुआ।
स्टार फुटबाल खिलाड़ी क्रिस्टियानो रोनाल्डो के हैट्रिक गोल की बदौलत रियल मेड्रिड क्लब ने स्पेनिश लीग के एक मुकाबले में मालगा को हरा दिया जबकि बार्सिलोना और सेविला का मुकाबला गोलरहित बराबरी पर खत्म हुआ।  समाचार एजेंसी 'सिन्हुआ' के मुताबिक, इस मुकाबले में मेड्रिड ने मालगा को 4-0 से पराजित किया। मेड्रिड की ओर से शुरुआती गोल गोंजालो हिगुएन ने मैच के 10वें मिनट में किया। इसके बाद रोनाल्डो ने तीन गोल किए।  इस जीत के साथ मेड्रिड अंक तालिका में शीर्ष पर पहुंच गया है जबकि बार्सिलोना दूसरे स्थान पर है। बार्सिलोना और सेविला के बीच खेले गए मुकाबले में दोनों ही टीमें गोल करने में असफल रहीं। शनिवार को खेले गए अन्य मुकाबले में स्पोर्टिग गिजोन ने ग्रानाडा को 2-0 से पराजित किया।